[{"text_idx": "#000003", "text": "Mewn cyfarfod diweddar a\u0302 Phrifysgol Metropolitan Caerdydd a Dysgu Oedolion Cymru, pleser o\u2019r mwyaf oedd cael cyfarfod a\u0302 myfyrwyr ar y cwrs Tystysgrif Sylfaen mewn Gwaith Ieuenctid a Chymunedol. Roedd hwn yn gyfarfod ar y cyd gyda Kirsty Williams, y Gweinidog Addysg, ac wrth iddi amlinellu ei gweledigaeth ar gyfer Gwaith Ieuenctid yng Nghymru, ymatebodd y myfyrwyr gyda chreadigrwydd a brwdfrydedd, gan rannu eu syniadau eu hunain ar sut y gallem greu sector gwaith ieuenctid heb ei ail yma yng Nghymru. Roedden nhw\u2019n ysbrydoledig! Os oedd y sesiwn honno yn ffon fesur o unrhyw fath, mae dyfodol ymarfer gwaith ieuenctid mewn dwylo diogel."}, {"text_idx": "#000004", "text": "Y newyddion mawr gan y Bwrdd y chwarter hwn yw ein bod ni wedi cyhoeddi\u2019r Ddogfen Weithredu \u2013 mae\u2019r ddogfen hon yn gosod amserlenni cychwynnol a\u2019r strwythurau allweddol y byddwn ni\u2019n eu sefydlu i gyflawni ein gweledigaeth ar gyfer Gwaith Ieuenctid yng Nghymru. Byddwn yn eich annog i ddarllen y ddogfen allweddol hon a chymryd rhan mewn unrhyw ffordd y gallwch chi \u2013 mae gennym ni i gyd gyfraniad i\u2019w wneud o ran rhoi sylwedd i\u2019n huchelgais."}, {"text_idx": "#000005", "text": "Y cynnig yw sefydlu pedair prif ffrwd waith i\u2019w darparu a\u2019u llywio gan Grwpiau Cyfranogiad Strategaeth. Mae\u2019r manylion cyswllt ar gyfer pob un isod:"}, {"text_idx": "#000007", "text": "Cofrestrwch eich diddordeb mewn gwasanaethu ar un o'r grwpiau hyn erbyn dydd Mercher 20 Tachwedd. Mae mwy o wybodaeth ar gael yma."}, {"text_idx": "#000008", "text": "O ystyried y momentwm rydym ni i gyd wedi gweithio mor galed i\u2019w greu, yr her nawr yw cynnal y momentwm hwnnw. Rhaid i ni gyflawni a chadw ein ffocws ar wella cyfleoedd a chanlyniadau i bobl ifanc yng Nghymru. Pan wnes i adael Met Caerdydd, roeddwn i\u2019n teimlo bod gan y Sector Gwaith Ieuenctid yng Nghymru ddyfodol ffyniannus o\u2019i flaen. Mae\u2019n teimlo fel petai pethau\u2019n dod ynghyd ac mae hynny\u2019n bwysig \u2013 nid yn unig ar gyfer ein pobl ifanc, ond ar gyfer ein myfyrwyr gwaith ieuenctid, ein gwirfoddolwyr, ein hymarferwyr a\u2019n rheolwyr hefyd."}, {"text_idx": "#000012", "text": "Rydym eisiau clywed eich syniadau ynghylch fformat, cynnwys a siaradwyr gwadd y Gynhadledd. Anfonwch eich awgrymiadau i\u2019r Grw\u0302p Marchnata mewn e-bost at .uk"}, {"text_idx": "#000013", "text": "Digwyddiadau ymgysylltu a\u0302 phobl ifanc"}, {"text_idx": "#000014", "text": "Yn ystod mis Hydref, aeth Adran Gwaith Ieuenctid a Chymunedol Prifysgol Glyndw\u0302r, ar ran y Bwrdd Gwaith Ieuenctid Dros Dro, ati i drefnu tri digwyddiad ymgysylltu gydag ieuenctid yn Llanelwy, Wrecsam ac Abertawe. Y nod allweddol oedd cynhyrchu fersiwn o\u2019r Strategaeth Gwaith Ieuenctid sy\u2019n addas i bobl ifanc a pharhau a\u0302\u2019r sgwrs ynghylch sut mae pobl ifanc eisiau parhau i gyfrannu at wireddu\u2019r cynlluniau hyn. Bu dros 90 o bobl ifanc yn cymryd rhan!"}, {"text_idx": "#000016", "text": "\u201cRoedd hi\u2019n wych bod yn rhan o un o\u2019r digwyddiadau min nos a gweld y strategaeth yn cael ei gwireddu. Rhannodd pobl ifanc eu gweledigaeth mewn grwpiau bach, cyfryngau digidol a gweithgareddau difyr i gyflwyno syniadau i sicrhau bod pobl ifanc yn gwybod am y strategaeth a sut i gael mynediad ati. Bydd y Grw\u0302p Cyfranogiad Strategol ar gyfer Pobl Ifanc yn adolygu a datblygu\u2019r darn hwn o waith.\u201d"}, {"text_idx": "#000018", "text": "I wneud cais i reoli\u2019r Marc Ansawdd ar gyfer Gwaith Ieuenctid yng Nghymru, ewch i wefan GwerthwchiGymru. Bydd y cyfle hwn yn dod i ben ar 13 Tachwedd. Dyfernir y contract ym mis Rhagfyr a bydd y broses Marc Ansawdd yn ailagor ar gyfer sefydliadau yn y flwyddyn newydd."}, {"text_idx": "#000019", "text": "I gael mwy o wybodaeth, cysylltwch a\u0302 Rebekah.Hurst@gov.wales"}, {"text_idx": "#000020", "text": "Enwebwch nawr ar gyfer y wobr gweithiwr ieuenctid rhagorol mewn ysgolion 2020"}, {"text_idx": "#000022", "text": "Mae\u2019r categori Gwaith Ieuenctid mewn Ysgolion yn gyfle gwych i chi enwebu Gweithiwr Ieuenctid rhagorol sydd wedi gwneud gwahaniaeth go iawn mewn lleoliad ysgol."}, {"text_idx": "#000023", "text": "I ddysgu mwy ac i enwebu, cliciwch yma. Y dyddiad cau ar gyfer enwebiadau yw 22 Tachwedd."}, {"text_idx": "#000025", "text": "Mae\u2019r Gweinidog Addysg wedi lansio canllawiau statudol newydd ar gyfer cyrff llywodraethu ysgolion a gynhelir ac Awdurdodau Lleol ar herio bwlio. Mae\u2019n rhan o gyfres o ganllawiau sy\u2019n cynnwys cyngor a chymorth uniongyrchol i blant, pobl ifanc a\u2019u rhieni/gofalwyr. I gael mwy o wybodaeth, ewch i adran canllawiau gwrth-fwlio Llywodraeth Cymru yma."}, {"text_idx": "#000026", "text": "Mae\u2019r canllawiau hyn yn cael eu hategu gan restr o adnoddau ar-lein ar Hwb, mewn pryd ar gyfer Wythnos Gwrth-fwlio a gynhelir o ddydd Llun 11 tan ddydd Gwener 15 Tachwedd 2019."}, {"text_idx": "#000028", "text": "Nod ymgyrch newydd Llywodraeth Cymru, #RheolaethYwHyn Dyw hyn ddim yn iawn, yw addysgu pobl ifanc am Reolaeth drwy Orfodaeth \u2013 sut i adnabod yr arwyddion a sut i gael cyngor."}, {"text_idx": "#000029", "text": "Nod yr ymgyrch hon yw codi proffil y Llinell Gymorth Byw Heb Ofn am gyngor 24 awr dros y ffo\u0302n neu we-sgwrs fyw. Gallwch chi ddysgu mwy a lawrlwytho deunyddiau hyrwyddo yma."}, {"text_idx": "#000031", "text": "Mae ECW wedi gofyn i ni eich atgoffa o bwysigrwydd cofrestru. Mae\u2019r meini prawf yn nodi bod rhaid i unrhyw berson sy\u2019n bodloni pob un o\u2019r meini prawf canlynol gofrestru:"}, {"text_idx": "#000032", "text": "\u2022 Cyflawni gwaith ieuenctid (fel y\u2019i diffinnir mewn deddfwriaeth)\u2022 Cael ei gyflogi gan awdurdod lleol, ysgol neu sefydliad gwirfoddol yng Nghymru\u2022 Ar gyfer gweithwyr cymorth ieuenctid: Bod a\u0302 chymwysterau lefel 2 neu uwch. Ar gyfer gweithwyr ieuenctid: Bod a\u0302 chymwysterau lefel 6 neu uwch"}, {"text_idx": "#000033", "text": "Cysylltwch ag EWC gydag unrhyw ymholiadau ynghylch cofrestru ac i gael mwy o wybodaeth am fanteision cofrestru: information@ewc.wales Mae gweithwyr cofrestredig yn gallu cael mynediad at adnoddau, rhaglen bwrsari ymchwil, hyfforddiant am ddim a chyfle i gael Pasbort Dysgu Proffesiynol (PLP). Mae\u2019r PLP yn adnodd ar-lein am ddim y gall gweithwyr cofrestredig ei ddefnyddio i gael mynediad at bob math o adnoddau ar-lein i wella eu dysgu a\u2019u datblygiad proffesiynol."}, {"text_idx": "#000034", "text": "Edrychwch ar ganllawiau defnyddiol ECW i\u2019r PLP neu trefnwch i gael hyfforddiant am ddim trwy anfon e-bost i: professionaldevelopment@ewc.wales"}, {"text_idx": "#000035", "text": "Cydnabod galwedigaethau gweithiwr ieuenctid a/neu weithiwr gwybodaeth ieuenctid yn Ewrop \u2013 ewch ati i gymryd rhan nawr!"}, {"text_idx": "#000036", "text": "Mae\u2019r Asiantaeth Gwybodaeth a Chwnsela Ieuenctid Ewropeaidd (ERYICA) yn ceisio diffinio gweithiwr ieuenctid a gweithiwr gwybodaeth ieuenctid fel proffesiwn yn y gronfa ddata Sgiliau, Cymwyseddau, Cymwysterau a Galwedigaethau Ewropeaidd (ESCO). Mae ESCO yn cynnig iaith gyffredin a gwell cydnabyddiaeth o alwedigaethau a sgiliau ledled Ewrop."}, {"text_idx": "#000037", "text": "Maen nhw wedi trefnu arolwg i egluro galwedigaeth gweithiwr ieuenctid ac i ychwanegu galwedigaeth benodol gweithiwr gwybodaeth ieuenctid."}, {"text_idx": "#000038", "text": "Gallwch ddysgu mwy a chymryd rhan yma hyd at 31 Tachwedd."}, {"text_idx": "#000040", "text": "Mae CWVYS wedi gofyn i ni hyrwyddo eu cyfarfodydd rhanbarthol. Cynhelir y rhain deirgwaith y flwyddyn, gan roi cyfle i aelodau CWVYS: \u2022 Gyfarfod a\u0302 chyd-aelodau CWVYS a rhannu arfer da\u2022 Clywed y newyddion diweddaraf am bolisi gwaith ieuenctid yng Nghymru a chynnydd y Strategaeth Gwaith Ieuenctid i Gymru \u2022 Cael manylion am Gonsortiwm Hyfforddiant CWVYS, grw\u0302p datblygu gweithlu CWVYS ac ennill cymwysterau Gwaith Ieuenctid. \u2022 Clywed cyflwyniadau gan siaradwyr gwadd a mwy."}, {"text_idx": "#000043", "text": "I gael mwy o wybodaeth am aelodaeth, anfonwch e-bost at .uk"}, {"text_idx": "#000045", "text": "Maen nhw eisiau i chi ymuno yn eu hymgyrch Twitter trwy rannu straeon am sut mae eich sefydliad yn rhoi arferion sy\u2019n cael eu llywio gan drawma ar waith. Mae mwy o wybodaeth am waith Hyb Cymorth ar gael yma."}, {"text_idx": "#000048", "text": "Yn ystod yr ymweliad, cynhaliodd y prentisiaid sesiynau hyfforddiant pe\u0302l-droed gyda thros 400 o ferched ifanc i wella eu hyder, i ddatblygu sgiliau ac i gynnig hyfforddiant arweinyddiaeth."}, {"text_idx": "#000049", "text": "Mae\u2019r bartneriaeth yn un elfen o strategaeth ryngwladol newydd yr Urdd i gynnig profiadau rhyngwladol i bobl ifanc Cymru ac i estyn llaw cyfeillgarwch i bobl ifanc o bedwar ban byd."}, {"text_idx": "#000050", "text": "I gael mwy o wybodaeth am brentisiaethau\u2019r Urdd, gan gynnwys prentisiaeth mewn Gwaith Ieuenctid, gallwch chi fynd i\u2019w gwefan yma."}, {"text_idx": "#000051", "text": "Sut mae gwirfoddoli dramor yn gallu newid eich bywyd"}, {"text_idx": "#000052", "text": "Creodd stori Calum Barron gryn argraff arnom ni. Dyma berson ifanc a oedd yn dioddef o PTSD ac ADHD ac a ddechreuodd gymysgu mewn cwmni gwael. Fodd bynnag, cafodd gyfle i gymryd rhan mewn prosiect gwirfoddoli dramor gyda help gan ei weithwyr ieuenctid ac, o ganlyniad, llwyddodd i droi ei fywyd ar ei ben. Gallwch ddarllen ei stori lawn a dysgu mwy am y prosiect yma."}, {"text_idx": "#000053", "text": "\u201cFe ddysgais i am barch, fe ddysgais i am deyrngarwch. Fe ddysgais i am lawer o bethau doeddwn i ddim hyd yn oed yn gwybod eu bod nhw\u2019n bodoli pan oeddwn i\u2019n blentyn.\u201d- Calum Barron, cyn-wirfoddolwr UNA Exchange yng Ngwlad Pwyl, yr Eidal a Lithiwania"}, {"text_idx": "#000055", "text": "Oes gennych chi stori yr hoffech chi ei rhannu a\u0302 gweddill y sector gwaith ieuenctid yng Nghymru? Os felly, anfonwch e-bost i youthwork@gov.wales Gadewch i ni ddathlu\u2019r gwaith rhagorol rydych chi\u2019n ei wneud!"}, {"text_idx": "#000056", "text": "Cofiwch ddefnyddio #YouthWorkWales #GwaithIeuenctid Cymru wrth drydar i godi proffil Gwaith ieuenctid yng Nghymru."}, {"text_idx": "#000058", "text": "E-gylchlythyr chwarterol sy\u2019n darparu newyddion diweddaraf, diweddariadau a datblygiadau mewn Gwaith Ieuenctid yng Nghymru."}, {"text_idx": "#000059", "text": "Rhagor o wybodaeth ar y we:"}, {"text_idx": "#000060", "text": "Datdanysgrifo \u2022 Rheoli eich dewisiadau \u2022 Gweld yn eich porwr"}, {"text_idx": "#000061", "text": "Gallwch ddiweddaru eich tanysgrifiadau, newid eich cyfrinair neu eich cyfeiriad e-bost, neu ddileu tanysgrifiadau ar unrhyw adeg drwy fewngofnodi i'ch cyfrif."}]